**Lehola kool** oli kool Harju maakonnas Lääne-Harju vallas Lehola külas. Kooli aadress on Orisküla tee 20. 

Algselt kandis 1987. aastal ehitatud asutus Lehola Lasteaed-Algkooli nimetust. Kuni 2000/2001. õppeaasta lõpuni töötas kaks lasteaiarühma ja 4-klassiline algkool. Alates 2003/2004. õppeaastast töötab kool 6-klassilise algkoolina ja 2004. aasta sügisel lisandus veel ka kolmas lasteaiarühm. 2008. aastal avati Karjakülas kooli filiaalina liitrühm. Alates 2017.a. on Lehola kool Laulasmaa kooli üks üksusi ning kannab nime **Laulasmaa Kool Lehola koolimaja**. 

Lehola Lasteaed-Algkool, 1987
Laulasmaa Kool Lehola koolimaja, kevad 2018
Lehola koolimaja 1872. aastal avatud kooli asukohta tähistava mälestuskivi juures (mai 2018)

Ajalugu
-------

1786. aasta sügisel võeti Põhja-Eestis käsile rahvakoolide asutamine. Keila kihelkonnas asus 8 kooli, sealhulgas ka **Lehola kool**, mis asutati 1788. aastal. Kool oli lugemiskool, s.t õpetati ainult lugemist. 1797. aastal oli Keila kihelkonnas oli vähenenud koolide arv kaheni: üks asus Leholas, teine Ohtus. 19. sajandi alguses Harjumaa läänepoolsetes kihelkondades koole enam polnud. Ainus lapsi õpetav kool oli veel 1801. aastal Lehola kool, mis mõni aasta hiljem samuti suleti.

Uuesti avati kool Leholas 1872. aastal. Koolis õppisid talupoegade lapsed, õpetajateks algul iseõppijad, hiljem pedagoogilise haridusega koolmeistrid. Koolis õpetati lisaks lugemisele ka kirjutamist ja rehkendamist, geograafiat, laulmist ning usuteadust. Lisaks vene keele lugemist ja kirjutamist. Koolis õppisid nii poisid, kui tüdrukud. 1920. aastal ühendati Maeru ja Lehola koolid 4.-klassiliseks algkooliks ja kool kolis 3. novembril 1920 Ohtu mõisa härrastemajja. Koolimaja asukohta tähistab mälestuskivi.

Tänapäeval asub kool 1987. aastal ehitatud hoones.

Lehola vallakooli koolmeistrid 1872–1920
----------------------------------------

* 1872–1873 Hans Kuli (iseõppija)
* 1873–1887 Hans Trass (iseõppija, vallakirjutaja)
* 1887–1891 Mihkel Paulberg (Kuuda seminariharidus, vallakirjutaja)
* 1891–1892 Hans Trass (koolmeistri asendajana tööl, vallakirjutaja)
* 1891–1892 Juhan Kasberg (iseõppija)
* 1900–1909 August Braunschweig ( Tallinna linnakool)
* 1910–1912 Hans Kuuli (linnakooli ja pedag. kursuse haridus)
* 1912–1914 Eduard Lammas (Lohusalu ministeeriumikool, kooliõp. eksam)
* 1914–1918 Reinhold Miller (Eduard Lamba asendajana)
* 1918–1920 Eduard Lammas-Lahesalu

Lehola Lasteaed-Algkooli (Lehola Kooli) direktorid 1987–2017
------------------------------------------------------------

* 1987–2001 Taimi Kalberg
* 2001–2017 Tiina Savisaar

Viited
------

1. ↑  Selma Uustalu (2001). *Lehola kandi lood*. Keila.
2. 1 2  Lembit Andresen (1999). *" Eesti rahvakooli ja pedagoogika ajalugu II"*. Tallinn.
3. ↑  Lembit Andresen (2002). *" Eesti rahvakooli ja pedagoogika ajalugu III"*. Tallinn.

Välislingid
-----------

* 23.01.1915 Tallinna Teataja "Teated sõjameestest. Kooliõpetajatest ohvrid."
* 8.11.1920 Päevaleht "Koolii elu"
* 6.11.1920 Sotsiaaldemokraat "Keilast. Eluolu" – Lehola ja Ohtu koolide ühendamisestt
* 01.09.2016 Keila Valla Leht "Lehola Kool uuel õppeaastal"
* [

21.06.2018 Lääne-Harju Valla Leht "Juubelipidustused Leholas"]